אמר מהרץ, וחד אמר מרנט-א-קאר. כולי רבנן, כל החכמים, דעתם אחת היא, מה לי אויס, מה לי הרץ, מה לי רנט-א-קאר. וכולי עלמא דלא כמאן דאמר, וכולם אינם מסכימים עם מי שאמר, ששכרה משלמה השכרת רכב. אילו היה שוכרה משלמה לא היה בא לידי עבירה. ואף ששלמה המלך החכם מכל אדם ידע בחורה זרה, ואף שחכמת שלמה גופא אינה אלא מספרות החכמה השכורה, אף על פי כן, אילו היה שוכרה משלמה לא היה בא לידי עבירה.  ולידי איזו עבירה בא? "אז במכונית שכורה הרסתי לה את הצורה" - זוהי עבירה שבאת לידו. מאי הרסתי לה את הצורה? אתפלגון רבנן. נחלקו חכמים. חד אמר שרבעה שלא לרצונה. חד אמר שבעלה בעילת זנות. חד אמר שהכה בה מכות נמרצות. הביאו ראיה לדבריהם.  מאן דאמר שרבעה שלא לרצונה הרי כתוב: 'קצין הביטחון תוקע בה מבט חודר', ואין לך כל מבט חודר ומבט חודר של קצין ביטחון שאין בו אחד חלקי שישים מרביעה שלא לרצונה. זהו שכתוב 'תוקע'.  מאן דאמר שבעלה בעילת זנות, הרי כתוב: 'מי שנדפק פעם אחת כבר לא יכול להגמל מזה', ובעילת זנות הריהי היא חוזרת ונשנית, ואין לך כל בעילה זנות ובעילת זנות שאין בה אחת חלקי שישים של לא יכול להגמל מזה. מאן דאמר שהכה בה מכות